
Oznámenie o dobrovoľnej dražbe
(podľa § 17 zákona č. 527/2002 Z.z.)
DD 007/2026

[bookmark: _Hlk199334323][bookmark: _Hlk102553715]Spoločnosť Licify s.r.o. ako dražobník oprávnený k výkonu dobrovoľných dražieb v zmysle príslušných ustanovení zákona č. 527/2022 Z.z. o dobrovoľných dražbách v znení neskorších predpisov zverejňuje na základe poverenia záložného veriteľa Firmbox s.r.o., so sídlom: Považské Podhradie 390, 017 04 Považská Bystrica, IČO: 53 470 125, ktorý koná v mene dlžníka: AQUA – Team Slovakia s.r.o., so sídlom: Neresnícka cesta č. 12, 960 01 Zvolen, IČO: 46 338 225, nasledovné oznámenie o dobrovoľnej dražbe:

	A.    Dražobník: 		Licify s.r.o.
        				Hroznová 15, 915 01 Nové Mesto nad Váhom
				IČO: 54 314 585
				zapísaný v Obchodnom registri OS Trenčín, odd: Sro, vložka č.
45216/R
				zastúpený: Ing. Dušan Pokoš, konateľ 



	B.    Navrhovateľ dražby:	Firmbox s.r.o.
				Považské Podhradie 390, 017 04 Považská Bystrica 
                                                         IČO: 53 470 125
				zapísaný v Obchodnom registri Okresného súdu Trenčín, odd: Sro,        
                                                         vložka č. 41244/R   
                                                         zastúpený: Vladimír Baránek, konateľ                                                                       



	C.   
	Miesto konania dražby:
	Konferenčná miestnosť „Salónik“ v Penzióne Bystrica, Žilinská 774/1, 017 01 Považská Bystrica

	D.
	Dátum konania dražby:
	26.11.2026

	E.
	Čas konania dražby:
	10:00

	F.
	Kolo dražby:
	Prvé kolo dražby



	G.
	Predmet dražby: 
Predmetom dražby sú nehnuteľnosti evidované v okrese Považská Bystrica, obec Považská Bystrica, katastrálne územie Považská Bystrica, list vlastníctva číslo 9213, a to konkrétne:
· Pozemok parcely registra „C“ evidovaný na katastrálnej mape pod parcelným číslom 5736/161 o výmere 1.769 m², druh pozemku: Zastavaná plocha a nádvorie, spôsob využitia pozemku 16 – pozemok, na ktorom je postavená nebytová budova označená súpisným číslom
· Stavba súpisné číslo 2156, postavená na pozemku parcelné číslo 5736/161, druh stavby 20 – iná budova, popis stavby – jedáleň
· Spoluvlastnícky podiel o veľkosti 1/1 k celku 

(ďalej ako „Predmet dražby“)
(Predmet dražby sa draží v stave v akom stojí a leží)




















	H.
	Opis predmetu dražby:
Jedáleň súp.č.2156 je postavená na pozemku parc.č. KN-C 5736/161 v k.ú. Považská Bystrica, obec Považská Bystrica, okres Považská Bystrica. Stavba má nepravidelné pôdorysné a priestorové usporiadanie. Hlavná časť, v ktorej je umiestnená vlastná jedáleň, je riešená ako jednopodlažná podpivničená stavba, v nadzemnej časti vo forme haly, v podzemnej časti ako budova. Stavba je ukončená šikmou sedlovou strechou. Nadzemné podlažie je osadené cca 120cm nad úroveň okolitého rovinatého terénu. Konštrukčný systém 1.nadzemného podlažia hlavnej časti tvorí pozdĺžny murovaný jednotrakt a konštrukčný systém ostatných častí stavby je zmiešaný murovaný. Nadzemné podlažie je prístupné z vonkajšieho priestranstva štyrmi vstupmi s vonkajšími predloženými schodiskami  a rampou. Podzemné podlažie takisto štyrmi vstupmi s troma vonkajšími predloženými schodiskami a jedným anglickým dvorcom so stolovým výťahom. Z dispozičného hľadiska stavba pozostáva:
-	1.podzemné podlažie z vnútorného schodiska, chodieb, stolového výťahu o nosnosti 500kg, rozrábky mäsa s dvoma chladiacimi boxami, šatní, umyvární a WC pre mužov a ženy, skladov potravín, ovocia, zeleniny, obalov, obrusov, servítkov a dekorácií, práčovne, žehliarne, kompresorovne, plynovej kotolne, priestorov údržby, nefunkčnej pôvodnej kotolne a nefunkčných pomocných priestorov,
-	1.nadzemné podlažie z hlavného vstupu, priebežnej chodby voľne prepojenej s vlastnou jedálňou, WC pre mužov a ženy, salónika s barovým pultom, teplej kuchyne s výdajom stravy, príjmom a umývaním špinavého riadu, prípravy stravy, výrobne šalátov, chladiaceho boxu, príručných skladov, kancelárií, spojovacích chodieb, WC, nákladného výťahu, nevyužívaných skladov a priestorov nenáročného ubytovania, a samostatne prístupnej plynomerne.
Jedáleň súp.č.2156 je napojená na areálové rozvody elektrickej energie, vodovodu, kanalizácie a plynovodu. Stavba „Jedáleň súp.č.2156“ má prevádzkové priestory spoločného stravovania, vrátane spoločenských udalostí. Stavba bola daná do užívania v roku 1953. Prevádzkované časti stavby boli v minulosti čiastočne modernizované. Ostatné priestory stavby sú v pôvodnom vyhotovení, s náznakmi poškodenia vonkajších a vnútorných omietok, vykurovania, elektroinštalácií, nie je na nich vykonávaná údržba. Prvky dlhodobej životnosti nevykazujú znaky porúch na zvislých nosných konštrukciách, stropoch a schodiskách. Základná životnosť daného typu stavieb je 80 až 100 rokov

Stavebno-technický popis stavby
Základy oceľobetónové monolitické pásy a pätky prevažne s funkčnou vodorovnou a zvislou izoláciou proti zemnej vlhkosti. Zvislý nosný systém stavby murivo z pálených tehál. Vnútorné deliace priečky murované. Stropy nad podzemným podlažím monolitické oceľobetónové, prevažne trámové, z menšej časti s rovným podhľadom. Stropy nad vlastnou jedálňou sedlové priehradové väzníky so zateplením,

	
	nad ostatnými časťami monolitické oceľobetónové s rovným podhľadom. Zastrešenie vlastnej jedálne falcovaný pozinkovaný plech na drevenom debnení. Zastrešenie plochých striech jednovrstvové zateplené, krytinu plochých striech tvoria asfaltované natavovacie pásy. Klampiarske konštrukcie strešné prestupy, strešné atiky, strešné žľaby, zvody, fasádne vlysy, markízy a časť okenných parapetov sú z pozinkovaného plechu. Klampiarske konštrukcie časti okenných parapetov z oplastovaného plechu, vlastnej jedálne z umelého kameňa. Úpravy vonkajších povrchov brizolitové, v soklovej časti remienkový keramický obklad. Úpravy vnútorných povrchov hladké vápenné omietky. Vo väčšine priestorov nadzemného podlažia a v šatniach na podzemnom podlaží sa nachádzajú znížené prevažne kazetové podhľady, z menšej časti zo sadrokartónu. Vnútorné mierne nadpriemerné keramické obklady na všetkých stenách hygienických priestorov, šatní a na stĺpoch v teplej kuchyni. Vo vybraných priestoroch skladovania a prípravy stravy na všetkých stenách belninové keramické obklady. V komunikačnom zázemí kuchyne mierne nadpriemerný keramický obklad soklov stien. V salóniku a na stĺpoch vlastnej jedálne drevený obklad sokla. Vnútorné schody monolitické oceľobetónové, povrch stupňov keramická dlažba. Vonkajšie predložené schody vrátane rámp monolitické oceľobetónové, povrch stupňov podľa účelu schodiska terazzové dosky a dlažba, keramická dlažba, dosky z umelého kameňa, cementový poter. Hlavné vstupné dvere vrátane svetlíkov kovové rámové celozasklené, otváranie dverí senzorové. Ostatné vstupné dvere podľa účelu oceľohliníkové rámové zasklené, plastové a plechové plné. Vnútorné dvere v komunikačných predeloch z časti drevené kyvadlové. Ostatné vnútorné dvere podľa účelu hladké plné, plastové rámové plné, plechové plné, drevené stolárske, kovové mreže, všetky dvere do kovových zárubní. Dvere chladiacich boxov masívne zateplené. Pôvodné okná oceľohliníkové zasklené dvojsklom, novšie okná plastové zasklené dvojsklom. Na oknách podzemného podlažia kovové mreže. Povrchy podláh na podzemnom podlaží podľa účelu priestoru novšie keramické dlažby a liate epoxidové, pôvodné liate terazzo, terazzová dlažba a cementový poter. Vykurovanie ústredné teplovodné panelovými oceľovými radiátormi typu Korad, zdroj tepla tri stacionárne plynové kondenzačné kotle typu Protherm. Doplnkové vykurovanie stravovacích priestorov nástennými klimatizačnými jednotkami. Elektroinštalácia svetelná a motorická. Bleskozvod. Vnútorný rozvod pitnej a teplej úžitkovej vody z oceľového potrubia. Vnútorná splašková kanalizácia z liatinového a plastového potrubia. Rozvod plynu z oceľového potrubia na oboch podlažiach. Ohrev teplej úžitkovej vody plynovým stacionárnym zásobníkovým ohrievačom typu Quantum. Vybavenie kuchyne veľkokapacitné v nerezovom vyhotovení. Vnútorné hygienické zariadenia keramické umývadlá, murované sprchové kúty, splachovacie záchody závesné a „combi“, keramické pisoáre, všetky vodovodné batérie v pákovom vyhotovení. V zázemí kuchyne vnútorný a vonkajší stolový výťah. Ostatné vyhotovenie – v teplej kuchyni priestory výdaju a príjmu v hygienickej úprave.

Areál, v ktorom sa nachádza predmet dražby, je situovaný v meste Považská Bystrica a je umiestnený na úplnom okraji sústredenej zástavby mesta, na rozhraní katastrálnych území Považská Bystrica a Orlová, na dotyku so štátnou cestou 2.triedy na trase Považská Bystrica - Milochov – Púchov a železničnou dráhou na trase Bratislava – Žilina. Zástavba v priemyselnom areáli pozostáva z rôznorodých priemyselných prevádzok bez negatívneho vplyvu na životné prostredie, vrátane čistiarne odpadových vôd. Prístup do výrobného areálu je vedený z priľahlej štátnej cesty po areálových komunikáciách vo vlastníctve Mesta Považská Bystrica

	CH.
	Opis stavu predmetu dražby:	
Predmet dražby je v stave zodpovedajúcom údržbe a dobe jeho užívania.


	I.
	Práva a záväzky viaznuce na predmete dražby:
Poznámky na LV č.9213:
· Oznámenie zo dňa 15.05.2025 o začatí výkonu záložného práva veriteľom V-772/2021, formou dobrovoľnej dražby - P-71/2025 - 1009/2025; 2204/2026
· Zákaz nakladania s predmetom záložného práva bez predchádzajúceho súhlasu správcu dane Mesto Považská Bystrica (č. Odd. SMDaT/4439/2025/27644 zo dňa 10.6.2025)" - P-88/2025 1213/2025

Časť C: Ťarchy na LV č.9213:
· ZÁLOŽNÉ PRÁVO na zabezpečenie pohľadávky z úveru v prospech: Firmbox s. r. o., IČO: 53 470 125, Považské Podhradie 390, 01704 Považská Bystrica na nehnuteľnosti: pozemok CKN parc.č. 5736/161 a stavba - jedáleň č.s. 2156 na pozemku CKN parc.č. 5736/161 na základe zmluvy o zriadení záložného práva na nehnuteľné veci č. 274/2021/ZZ - V-772/2021 zo dňa 09.04.2021 - 791/21; Zmluva o odplatnom postúpení pohľadávok č.91/077003/2026 zo dňa 26.08.2026 - Z-1994/2026 - 2204/2026
· ZÁLOŽNÉ PRÁVO na zabezpečenie daňového nedoplatku v prospech: Mesto Považská Bystrica, Centrum 2/3, 017 13 Považská Bystrica na nehnuteľnosti: pozemok CKN parc.č. 5736/161 a stavba - jedáleň č.s. 2156 na pozemku CKN parc.č. 5736/161. na základe Rozhodnutia Mesta Považská Bystrica č. Odd. SMDaT/4439/2025/27644 zo dňa 10.6.2025 - Z1338/2025 - 1213/2025


	J.
	Spôsob stanovenia ceny predmetu dražby
Znalecký posudok č. 98/2026 vypracovaný Ing. Františkom Nekorancom, so sídlom J. Halašu 2711/12, 911 08 Trenčín, zapísaný v zozname znalcov vedenom Ministerstvom spravodlivosti Slovenskej republiky v odbore: Stavebníctvo, odvetvie: odhad hodnoty nehnuteľností, evidenčné číslo znalca 912 481. Všeobecná hodnota určená ZP č. 98/2026 je 779.000,00 EUR.  

	K.   
	Najnižšie podanie:                      
	779.000,00 EUR 



	L.
	Minimálne prihodenie
	1.000,00 EUR

	M.
	Dražobná zábezpeka:                 


	a) výška


	45.000,00 EUR 


	b) 
	Spôsob zloženia dražobnej zábezpeky:
· bezhotovostný prevod na účet dražobníka v tvare IBAN: SK58 1100 0000 0029 4412 4448, VS: 0072026 vedený v peňažnom ústave Tatra banka, a.s. najneskôr do otvorenia dražby
· v hotovosti do pokladne v sídle dražobníka alebo na mieste konania dražby,
· formou bankovej záruky
· formou notárskej úschovy
· dražobnú zábezpeku nie je možné zložiť šekom ani platobnou kartou.

	c)
	Doklad preukazujúci zloženie dražobnej zábezpeky:
Originál príkazu na úhradu peňažných prostriedkov vo výške dražobnej zábezpeky, potvrdenie o vklade dražobnej zábezpeky v stanovenej výške na bankový účet dražobníka v hotovosti. Originál alebo overená kópia dokladu preukazujúca vystavenie bankovej záruky alebo notárskej úschovy. Účastník bude pripustený k dražbe, ak do otvorenia dražby bude dražobná zábezpeka pripísaná na účet dražobníka. 

	d)
	Lehota na zloženie dražobnej zábezpeky:
Lehota na zloženie dražobnej zábezpeky sa končí otvorením dražby.

	e)
	Vrátenie dražobnej zábezpeky:
Dražobník vráti účastníkovi dražby, ktorý predmet dražby nevydražil dražobnú zábezpeku alebo listinu preukazujúcu vydanie bankovej záruky bez zbytočného odkladu po skončení dražby alebo upustení od dražby, najneskôr však do 3 pracovných dní od skončenia dražby alebo upustenia od dražby. 

	N.
	Spôsob úhrady ceny dosiahnutej vydražením:
Vydražiteľ je povinný zaplatiť cenu dosiahnutú vydražením bezhotovostným prevodom na účet dražobníka č. ú. SK58 1100 0000 0029 4412 4448, vedený v peňažnom ústave Tatra banka, a.s., s variabilným symbolom 0072026 a to najneskôr do 15 dní odo dňa skončenia dražby. Dražobná zábezpeka sa vydražiteľovi započítava do ceny dosiahnutej vydražením. Ak nie je cena dosiahnutá vydražením vyššia ako 6.640,- eur, je vydražiteľ povinný zaplatiť cenu dosiahnutú vydražením hneď po skončení dražby. Režim DPH sa spravuje platnými daňovými právnymi predpismi SR.


	O.
	Obhliadka predmetu dražby (dátum):
	1. obhliadka: 09.11.2026 o 10:00 hod
2. obhliadka: 18.11.2026 o 10:00 hod

	
	Miesto obhliadky:
	Na mieste predmetu dražby: Robotnícka 2156, 017 01 Považská Bystrica

	
	Organizačné opatrenia:
	Záujemcovia o vykonanie obhliadky sa prihlásia telefonicky najneskôr 24 hodín pred stanoveným termínom obhliadky na t. č.: +421 915 850 667. 

	P.
	Nadobudnutie vlastníckeho práva k predmetu dražby:
Ak uhradil vydražiteľ cenu dosiahnutú vydražením v ustanovenej lehote, prechádza na neho vlastnícke právo alebo iné právo k predmetu dražby udelením príklepu; to neplatí, ak je vydražiteľom osoba, ktorá je povinná zapísať sa do registra partnerov verejného sektora podľa osobitného predpisu, ak v čase príklepu nie je zapísaná v tomto registri. Dražobník vydá bez zbytočného odkladu po nadobudnutí vlastníckeho práva alebo iného práva vydražiteľovi potvrdenie o vydražení predmetu dražby a v prípadoch, v ktorých sa o priebehu dražby spisuje notárska zápisnica, vydá dražobník vydražiteľovi dve vyhotovenia osvedčeného odpisu notárskej zápisnice.

	Q.
	Podmienky odovzdania predmetu dražby:
Po nadobudnutí vlastníckeho práva alebo iného práva k predmetu dražby odovzdá dražobník bez zbytočného odkladu vydražiteľovi predmet dražby a listiny, ktoré osvedčujú vlastnícke právo a sú nevyhnutné na nakladanie s predmetom dražby alebo osvedčujú iné práva vydražiteľa k predmetu dražby. 
Ak ide o nehnuteľnosť, podnik alebo jeho časť, odovzdá predchádzajúci vlastník predmet dražby na základe predloženia osvedčeného odpisu notárskej zápisnice a doloženia totožnosti vydražiteľa bez zbytočných prieťahov. Dražobník je povinný na mieste spísať zápisnicu o odovzdaní predmetu dražby. Zápisnicu podpíšu predchádzajúci vlastník predmetu dražby, vydražiteľ a dražobník. Ak niektorá osoba odmietne zápisnicu podpísať alebo ju prevziať, táto skutočnosť sa vyznačí v zápisnici a zápisnica sa považuje za odovzdanú aj tejto osobe.
Nebezpečenstvo škody na predmete dražby prechádza z navrhovateľa dražby na vydražiteľa dňom odovzdania predmetu dražby.

	R.
	Poučenie v zmysle § 21 ods. 2 až 6 zákona č. 527/2002 Z.z. o dobrovoľných dražbách:
1. V prípade, ak sa spochybňuje platnosť záložnej zmluvy alebo boli porušené ustanovenia tohto zákona, môže osoba, ktorá tvrdí, že tým bola dotknutá na svojich právach, požiadať súd, aby určil neplatnosť dražby. Právo domáhať sa určenia neplatnosti dražby zaniká, ak sa neuplatní do troch mesiacov odo dňa príklepu okrem prípadu, ak dôvody neplatnosti dražby súvisia so spáchaním trestného činu a zároveň ide o dražbu domu alebo bytu, v ktorom má predchádzajúci vlastník predmetu dražby v čase príklepu hlásený trvalý pobyt podľa osobitného predpisu; v tomto prípade je možné domáhať sa neplatnosti dražby aj po uplynutí tejto lehoty. V prípade spoločnej dražby bude neplatná len tá časť dražby, ktorej sa takýto rozsudok týka (§ 23).
2. Osoba, ktorá podala na súde žalobu podľa bodu 1 písmena R. tohto oznámenia o dražbe, je povinná oznámiť príslušnému okresnému úradu začatie súdneho konania.
3. Účastníkmi súdneho konania o neplatnosť dražby podľa bodu 1 písmena R. tohto oznámenia o dražbe sú navrhovateľ dražby, dražobník, vydražiteľ, predchádzajúci vlastník a dotknutá osoba podľa bodu 1 písmena R. tohto oznámenia o dražbe.
4. Ak vydražiteľ zmaril dražbu alebo ak súd určil dražbu za neplatnú, účinky príklepu zanikajú ku dňu príklepu.
5. Neplatnosť dražby nie je možné vysloviť z dôvodu oneskoreného začatia dražby, ak bolo príčinou oneskoreného začatia dražby konanie inej dražby tým istým dražobníkom na tom istom mieste a ak neumožnil vlastník predmetu dražby, ako aj osoba, ktorá má k predmetu dražby iné ako vlastnícke právo, vykonať riadnu obhliadku predmetu dražby.

	S.
	Iné skutočnosti:
Existujúci nájomný vzťah v zmysle Zmluvy o nájme nebytových priestorov zo dňa 30.06.2014 (v znení Dodatku č. 1 zo dňa 29.06.2018, Dodatku č. 2 zo dňa 30.09.2020 a Dodatku č. 3 zo dňa 08.04.2021). Zmluva uzatvorená na dobu neurčitú. Nájom podľa Zmluvy o nájme nebytových priestorov zaniká:
· vzájomnou dohodou oboch zmluvných strán (v písomnej forme)
· výpoveďou v súlade s príslušnými ustanoveniami zákona (výpovedná doba je tri mesiace)
· písomným odstúpením zo strany Prenajímateľa v prípade porušenia ustanovenia zmluvy v zmysle článku III, bod 4.

	T.
	Notár:

	a)
	titul:
	JUDr.

	b)
	meno:
	Tomáš

	c)
	priezvisko:
	Petro

	d)
	sídlo:
	Námestie svätého Egídia 7/15, 058 01 Poprad

	Dátum:

	






	Podpis:
(za dražobníka)
	




.............................................................
Ing. Dušan Pokoš, konateľ
Licify s.r.o.


	Dátum:
	

	Podpis:
(za navrhovateľa)
	





.........................................................................
Vladimír Baránek, konateľ 
Firmbox s.r.o.
Záložný veriteľ

